text: [{"text_idx": "#000005", "text": "Vit hoyrdu i\u0301 fyrru p\u00f8rtunum av hesari fra\u0301s\u00f8gn um ti\u0301\u00f0ina, ta\u0301 MC-Ha\u0301r var\u00f0 sett a\u0301 stovn, og um hvussu bo\u0301lkurin gj\u00f8rdi si\u0301nar ba\u0301\u00f0ur fl\u00f8gur: Framvegis uttan vit og Burn Me. Vit hoyrdu eisini hvussu sto\u0301rar u\u0301tskiftingar vo\u0301ru i\u0301 bo\u0301lkinum, og hvussu bo\u0301lkurin megna\u00f0i at enduruppfinna seg til Prix F\u00f8royar 1999 fyri si\u0301\u00f0an aftur at fara i\u0301 skeljasor\u00f0."}, {"text_idx": "#000009", "text": "Jo\u0301nas kalla\u00f0i sti\u0301lin fyri DRADL (Disko Rokk Annars Deiliga Li\u0301katil). Eitt gamalt o\u0301innsp\u00e6lt MC-Ha\u0301r lag, slapp vi\u00f0 a\u0301 skra\u0301nna, ta\u0301 bo\u0301lkurin lutto\u0301k a\u0301 Prix F\u00f8royar undanumfarinum i\u0301 Mi\u00f0va\u0301gi i\u0301 2001, i\u0301 hesum sambandi kom eisini Heri Reynheim vi\u00f0 i\u0301 bo\u0301lkin. Framf\u00f8rslan var to\u0301 ikki no\u0301g go\u0301\u00f0 til at basa sto\u0301rfavorittarnar Tangz og 200, i\u00f0 sp\u00e6ldu seg i\u0301 finaluna. Men \u00e6tlanin var to\u0301 at halda fram."}, {"text_idx": "#000010", "text": "Ta\u00f0 vi\u0301sti seg to\u0301, at a\u0301hugin fyri MC-Ha\u0301r var st\u00f8rri enn a\u0301hugin fyri Yst, b\u00e6\u00f0i millum limirnar og konsertfyriskiparar, og ta\u0301 MC-Ha\u0301r vo\u0301ru bidnir at luttaka a\u0301 O\u0301lavs\u00f8kukonsertini i\u0301 2001, datt Yst heilt ni\u00f0urfyri."}, {"text_idx": "#000011", "text": "O\u0301lavs\u00f8kukonsertin i\u0301 2001 skuldi gerast ein var\u00f0i a\u0301 lei\u00f0ini fyri MC-Ha\u0301r. Ho\u0301ast bo\u0301lkurin n\u00e6stan var farin i\u0301 upploysn, ju\u0301st ta\u0301 populariteturin var st\u00f8rstur, so vo\u0301ru teir fy\u0301ra, i\u00f0 vo\u0301ru eftir i\u0301 bo\u0301lkinum fult uppsettir uppa\u0301, at halda fram."}, {"text_idx": "#000013", "text": "Ti\u0301 kravdi ta\u00f0 naka\u00f0 serligt, fyri at fara i\u0301 gongd aftur vi\u00f0 MC-Ha\u0301r. Hetta serliga var i\u0301 hesum f\u00f8rinum at ver\u00f0a booka\u00f0ir til a\u0301rsins st\u00f8rsta sp\u00e6lijobb ta\u0301 a\u0301 d\u00f8gum, O\u0301lavs\u00f8kukonsertina."}, {"text_idx": "#000014", "text": "Men ta\u00f0 var sera trupult at avgera, hv\u00f8r skuldi avloysa Tro\u0301nd, b\u00e6\u00f0i sum sangara og ljo\u0301mbor\u00f0sleikara, ti\u0301 ta\u00f0 skuldi gjarna eisini vera ein, i\u00f0 to\u0301k lut i\u0301 lagaskrivingini."}, {"text_idx": "#000015", "text": "Ta\u0301 bo\u00f0 var eftir MC-Ha\u0301r til o\u0301lavs\u00f8kukonsertina i\u0301 2001, var eitt buzz i\u0301 luftini. Teir h\u00f8vdu sp\u00e6lt no\u0301gv og veri\u00f0 populerir, og vo\u0301ru so knappiliga horvnir. Bo\u0301lkurin f\u00f8ldi eitt try\u0301st a\u0301 s\u00e6r, ti\u0301 teir vo\u0301ru lansera\u00f0ir sum eitt av h\u00f8vu\u00f0sn\u00f8vnunum og sp\u00e6ldu seint, og ja seint var gott."}, {"text_idx": "#000016", "text": "Jens a\u0301 si\u0301ni fyrstu MC-Ha\u0301r konsert, eisini a\u0301 myndini s\u00e6st Ro\u0301kur, i\u00f0 hev\u00f0i si\u0301na fyrstu framf\u00f8rslu sama dag, ho\u0301ast hann var komin i\u0301 bo\u0301lkin ha\u0301lvt anna\u00f0 a\u0301r eftir Jens."}, {"text_idx": "#000017", "text": "Man rokna\u00f0i vi\u00f0 no\u0301gvum fo\u0301lki, og ti\u0301 var hetta ein vinn ella forsvinn konsert. Fri\u0301\u00f0i \u00d8ster, hev\u00f0i ja\u0301tta, at hann kundi sp\u00e6la, ta\u0301 hann hev\u00f0i ti\u0301\u00f0, og hesafer\u00f0 hev\u00f0i hann ti\u0301\u00f0 at sp\u00e6la, Jens var tendra\u00f0ur, eftir at hava veri\u00f0 limur i\u0301 bo\u0301lkinum i\u0301 ha\u0301lvt anna\u00f0 a\u0301r, uttan somiki\u00f0 sum eina venjing. Heri, Jo\u0301nas, Niels Uni og Allan vo\u0301ru enn vi\u00f0, so har mangla\u00f0u sangr\u00f8ddir fyri Tro\u0301nd og Niels og ein ljo\u0301mbor\u00f0sleikari."}, {"text_idx": "#000019", "text": "So mangla\u00f0u tv\u00e6r sangr\u00f8ddir. Mest upplagda vali\u00f0 var Terji Rasmussen. Hann var vinur av bo\u0301lkinum. Og fyri Niels Una ein av ors\u00f8kunum til, at hann byrja\u00f0i at sp\u00e6la to\u0301nleik, og saman vi\u00f0 Dee Snider h\u00f8vu\u00f0sfyrimyndin a\u0301 einum palli. Terji seg\u00f0i eisini ja til at luttaka."}, {"text_idx": "#000020", "text": "Besti sangari i\u0301 F\u00f8royum beint ta\u0301, var Ro\u0301kur Ja\u0301kupsson Jakobsen, so hann bleiv sja\u0301lvandi eisini spurdur, og svara\u00f0i eisini ja. Hetta var ein sonn all-stars manning, i\u00f0 fo\u0301r a\u0301 pallin i\u0301 Kommunusku\u0301lagar\u00f0inum."}, {"text_idx": "#000021", "text": "MC-Ha\u0301r he\u00f0vi a\u0301\u00f0ur \u00e6tla at hava stripparar vi\u00f0 a\u0301 pallin a\u0301 o\u0301lavs\u00f8kukonsertini, men onkur gudiligur i\u0301 FUT nevndini hev\u00f0i ni\u00f0urlagt veto. Men nu\u0301 var nevndin meira tolsom, vi\u00f0 Kaj Johannesen a\u0301 odda. So avtala var gj\u00f8rd vi\u00f0 Kaggan, i\u00f0 hev\u00f0i stripparar hesa o\u0301lavs\u00f8kuna, um at la\u0301na t\u00e6r eina l\u00f8tu."}, {"text_idx": "#000023", "text": "Eini 4000 fo\u0301lk vo\u0301ru komin saman i\u0301 Kommunusku\u0301lagar\u00f0inum, og har var eitt \u00f8giligt li\u0301v i\u0301."}, {"text_idx": "#000024", "text": "MC-Ha\u0301r vo\u0301ru aftur, eingin ivi um ta\u00f0."}, {"text_idx": "#000026", "text": "Hetta gj\u00f8rdist to\u0301 einasta konsertin hetta a\u0301ri\u00f0, og eisini eiasta konsertin, i\u00f0 Fri\u0301\u00f0i \u00d8ster, Magnus Johannesen og Terji Rasmussen sp\u00e6ldu vi\u00f0 MC-Ha\u0301r i\u0301 hesum umfarinum."}, {"text_idx": "#000027", "text": "Eg havi ju\u0301st fingi\u00f0 no\u0301gv av mi\u0301num VHS bondum l\u00f8gd yvir a\u0301 DVD, eitt av bondunum var vi\u00f0 o\u0301lavs\u00f8kukonsertini 2001, hetta man vera ein tann st\u00f8rsta mannfj\u00f8ldin vit hava sp\u00e6lt fyri, umlei\u00f0 4000 fo\u0301lk vo\u0301ru savna\u00f0i i\u0301 kommusku\u0301lagar\u00f0inum."}, {"text_idx": "#000028", "text": "Vit i\u0301 MC-Ha\u0301r vo\u0301ru i\u0301 eini umskipanarti\u0301\u00f0, aftan a\u0301 Spotfestivalin i\u0301 1999 vo\u0301ru Tro\u0301ndur Bogason, i\u00f0 sang og sp\u00e6ldi ljo\u0301mbor\u00f0, Niels Arge Gala\u0301n, i\u00f0 sang og sp\u00e6ldi gittar og Uni A\u0301rting, i\u00f0 trumma\u00f0i, farnir burturu\u0301r. Jens Virgar Jakobsen kom longu uppi\u0301 bo\u0301lkin aftur si\u0301\u00f0st i\u0301 1999, og vit gj\u00f8rdu somulei\u00f0is avtalu vi\u00f0 Fri\u0301\u00f0a \u00d8ster, i\u00f0 hev\u00f0i sp\u00e6lt trummur vi\u00f0 okkum i\u0301 fleiri umf\u00f8rum a\u0301\u00f0renn, at koma vi\u00f0 aftur."}, {"text_idx": "#000029", "text": "Eingin konsert bleiv sp\u00e6ld i\u0301 2000, men ta\u0301 bo\u00f0 var eftir okkum at sp\u00e6la a\u0301 o\u0301lavs\u00f8kukonsertini 2001, var ney\u00f0ugt at loysa tveir konkretar trupulleikar, mangulin uppa\u0301 sangara og mangulin uppa\u0301 ljo\u0301mbor\u00f0sleikara. Vit hugsa\u00f0u, hvi\u0301 sikta la\u0301gt, so vit spurdu teir ba\u0301\u00f0ar best umto\u0301ktu sangararnar beint ta\u0301, Terja Rasmussen og Ro\u0301k Ja\u0301kupsson Jakobsen, og besta ljo\u0301mbor\u00f0sleikara i\u0301 by\u0301num Magnus Johannesen. Allir s\u00f8gdu ja til at luttaka."}, {"text_idx": "#000030", "text": "I\u0301 samra\u0301\u00f0 vi\u00f0 Suna i\u0301 Kagganum fingu vit eisini tv\u00e6r danskar dansarindur, i\u00f0 skuldu undirhalda har um o\u0301lavs\u00f8kuna, og ma\u0301la\u00f0u t\u00e6r, solei\u00f0is, sum ein MC-Ha\u0301r dansarinda eigur at vera ma\u0301la."}, {"text_idx": "#000031", "text": "Karl Anton Klein, i\u00f0 var ein t\u00e6ttur vinur av orkestrinum, var har og to\u0301k konsertina upp. Eg fari at deila uppt\u00f8kuna vi\u00f0 tykkum beint her:"}, {"text_idx": "#000033", "text": "Ein fantastisk u\u0301tga\u0301va. Li\u0301ka si\u0301\u00f0an Gaman og A\u0301lvara kom u\u0301t i\u0301 1988 havi eg bi\u0301\u00f0a eftir hesari u\u0301tga\u0301vuni. Eg skal ikki siga, naka\u00f0 ringt um Bukett, Fra\u030an L\u00e6ddikken, ella maxisingluna, sum kom u\u0301t i\u0301 va\u0301r. Men t\u00e6r ver\u00f0a ikki taldar millum st\u00f8rstu mentunarligu dy\u0301rgripir, sum F\u00f8royar hevur framalt, men ta\u00f0 ger hendan."}, {"text_idx": "#000034", "text": "Eg havi hug, at siga, at hendan fl\u00f8gan er uppaftur betur enn Gaman og A\u0301lvara, Lutvi\u0301s ti\u0301 Hanus syngur somiki\u00f0 v\u00e6l, men eisini ti\u0301 framlei\u00f0slan er so \u00f8giliga go\u0301\u00f0."}, {"text_idx": "#000035", "text": "V\u00e6l sp\u00e6ld, v\u00e6l arrangera, v\u00e6l upptikin og v\u00e6l ljo\u0301\u00f0blanda og alt fullkomiliga tru\u0301fast mo\u0301ti Hanusi, solei\u00f0is sum vit kenna hann, ta\u0301 hann er best."}, {"text_idx": "#000039", "text": "I\u0301 samr\u00f8\u00f0u vi\u00f0 meg afturi i\u0301 1993, ta\u0301 fortaldi Hanus, at hann hata\u00f0i pla\u0301tir, ti\u0301 t\u00e6r eru dey\u00f0 ting. Hann greiddi m\u00e6r fra\u0301, at to\u0301nleikur skal berast u\u0301t av fo\u0301lki til folks og ikki av dey\u00f0um to\u0301lum. Eg helt ta\u0301, at ta\u00f0 var eitt nokkso a\u0301hugavert sjo\u0301narmi\u00f0 hja\u0301 einum manni, sum vi\u00f0 Ommu Ludvi\u0301k hev\u00f0i havt eitt ta\u00f0 st\u00f8rsta hitti\u00f0 seinastu 10 a\u0301rini, umframt eina a\u00f0ra landapla\u0301gu vi\u00f0 18, og sum si\u0301\u00f0an hev\u00f0i givi\u00f0 u\u0301t eina pla\u0301tu, sum seldi yvir 3.000 eint\u00f8k."}, {"text_idx": "#000041", "text": "Hanus er \u00f8giliga pertentligur, ta\u0301 ta\u00f0 kemur til ljo\u0301\u00f0, eg havi onkunti\u0301\u00f0 sp\u00e6lt har sum hann hevur sp\u00e6lt, og ljo\u0301\u00f0royndirnar hja\u0301 honum hava tiki\u00f0 \u00f8giliga langa ti\u0301\u00f0. \u201cGaman og a\u0301lvara\u201d bleiv ljo\u0301\u00f0balnda tv\u00e6r fer\u00f0ir, ba\u0301\u00f0u fer\u00f0 i\u0301 dy\u0301rum studioum i\u0301 Danmark. So ta\u00f0 er ordiliga gle\u00f0iligt, at hann hesafer\u00f0 er sloppin at arbei\u00f0a saman vi\u00f0 teimum bestu fo\u0301lkunum vit hava i\u0301 F\u00f8royum."}, {"text_idx": "#000043", "text": "K\u00e6rleiksyrking, ha\u0301lverotisk, hetta er ein styrki hja\u0301 Poul F. Ta\u00f0 er vakurt og onkunti\u0301\u00f0 ha\u0301lvfu\u0301lt, men enn vakurt. Lagi\u00f0 er eitt sindur li\u0301vligt, og hevur meira erotikkin enn romantikkin yvir s\u00e6r"}, {"text_idx": "#000046", "text": "Ra\u0301tt og vilt, og rokkut, aftur er ands\u00f8gnin i\u0301 frelsandi og myr\u00f0andi harranum i\u0301 yrkingini. Sum so bara or\u00f0ini hja\u0301 einum do\u0301madagspr\u00e6tikanti, men i\u0301 hesum forminum ver\u00f0a tey l\u00f8gd nakin. Eg haldi, at tey villu l\u00f8gini a\u0301 hesari u\u0301tga\u0301vuni rigga\u00f0 betur enn tey villu a\u0301 Gaman og A\u0301lvara, ta\u00f0 er orsaka av teimum go\u0301\u00f0u to\u0301nleikarunum,"}, {"text_idx": "#000047", "text": "Eitt slag av millumstykki, n\u00e6stan tosar vi\u00f0 to\u0301na, yvir to\u0301nar, ta\u00f0 var eisini ti\u0301li\u0301kt a\u0301 Gaman og A\u0301lvara, og ta\u00f0 samlar eitt sindur."}, {"text_idx": "#000050", "text": "Sp\u00e6l brot: 1. Vers + ko\u0301r"}, {"text_idx": "#000053", "text": "Nokkso alternativ version, her bry\u0301tur ta\u00f0 eitt sindur fra\u0301 Hanusi, og bli\u0301vur eitt sindur veitslukent, eitt sindur Budam og Teitur, ella sirkus yvir ti\u0301. Men ta\u00f0 gevur fl\u00f8guni eina a\u00f0ra dimension. Hetta eru nokk millum tey kendastu or\u00f0ini hja\u0301 Poul F., so ta\u00f0 ger einki um to\u0301nleikurin f\u00e6r st\u00f8rri pla\u0301ss her, og ta\u00f0 ger einki um Hanus mumlar eitt sindur, ti\u0301 vit vita hvat hann syngur."}, {"text_idx": "#000055", "text": "To\u0301nleikurin er eisini o\u0301tru\u0301ligur her. Aftur her ver\u00f0ur tann ney\u00f0uga vir\u00f0ingin givin til or\u00f0ini, undirsp\u00e6li\u00f0 er minimalistiskt, men eisini varierandi til r\u00f8ddina hja\u0301 Hanusi og innihaldi\u00f0 i\u0301 lagnum, ta\u00f0 saman vi\u00f0 a\u0301hugaverdu s\u00f8guni, i\u00f0 teksturin sigur, ger hetta ordiliga langa lag a\u0301hugavert."}, {"text_idx": "#000056", "text": "Eg tosa\u00f0i vi\u00f0 framlei\u00f0arar Mikael Blak um hetta lagi\u00f0, ti\u0301 ta\u00f0 er so v\u00e6l eydna\u00f0, at ta\u00f0 skar\u00f0ar framu\u0301r. Hann seg\u00f0i, at teir h\u00f8vdu havt torf\u00f8rt vi\u00f0 at fa\u0301a lagi\u00f0 at rigga ordiligt, og noyddust at sp\u00e6la ta\u00f0 inn live u\u0301r enda i\u0301 annan, og ta\u00f0 er ikki bara bara, ti\u0301 har eru 11 vers, og lagi\u00f0 er 8 1\u20442 minutt, so ta\u00f0 krevur si\u0301nar to\u0301nleikarar, at gera ta\u00f0 somiki\u00f0 gott."}, {"text_idx": "#000059", "text": "Me\u00f0an Budam i\u0301 yvir ein ti\u0301ma bergto\u0301k a\u0301hoyrararnir, fyltist Virkishu\u0301si\u00f0 alsamt. A\u0301 si\u0301n heilt egna ha\u0301tt vi\u0301sti fyrrverandi Ivory, 200 og Deepend gittarleikarin Bu\u0301i Dam si\u0301n innara s\u00f8guforteljara \u2013 Hesin er inniligur og o\u0301gvisligur og tykist at hava bi\u0301\u00f0a i\u0301 alt ov no\u0301gv a\u0301r eftir at sleppa u\u0301t."}, {"text_idx": "#000061", "text": "Bo\u0301lkurin taldi Magnus Johannesen a\u0301 tangentum, Ro\u0301gva a\u0301 Ro\u0301gvu a\u0301 slagverki og ti\u0301 sera sensuellu A\u0301su Wraae Olsen a\u0301 r\u00f8dd og sja\u0301lvan h\u00f8vu\u00f0smannin Bu\u0301a Dam a\u0301 gittara og r\u00f8dd. Tey sp\u00e6ldu eina konsert, i\u00f0 tyktist naka\u00f0 so \u00f8giliga vi\u00f0komandi. Her vo\u0301ru s\u00f8gur um krabbamein, einsemi, dey\u00f0a, missin av b\u00f8rnum, kynsliga samveru, um kvinnuliga kyni\u00f0 og mangt anna\u00f0. Vit lurta\u00f0u, klappa\u00f0u, trampa\u00f0u og livdu vi\u00f0, og \u00f8ll vo\u0301ru bergtikin."}, {"text_idx": "#000062", "text": "Budam minnir i\u0301 l\u00f8tum um Nick Cave i\u0301 inniligheit og um Runa T. Kidde i\u0301 formi. Tu\u0301 ma\u0301tti lurta, hetta er ikki to\u0301nleikur, i\u00f0 kann lirast av. Hetta skal sp\u00e6last inniligt, og ta\u00f0 gj\u00f8rdi Budam. Serliga stuttligt var at si\u0301ggja hvussu teir ba\u0301\u00f0ir gomlu garparnir Magnus og Ro\u0301gvi hugna\u00f0u s\u00e6r, tyktist sum um teir i\u0301 hesi verk\u00e6tlan veruliga hava funni\u00f0 sp\u00e6ligle\u00f0ina aftur."}, {"text_idx": "#000064", "text": "Virkishu\u0301si\u00f0 rigga\u00f0i o\u0301fatiliga v\u00e6l sum karmur um hesa framf\u00f8rslu, i\u00f0 enda\u00f0i eitt heldur blanda\u00f0 to\u0301nleikakv\u00f8ld i\u0301 Klaksvi\u0301k."}]